רונאן קיטינג

רונאן קיטינג (נולד ב-3 במרץ 1977) הוא זמר-יוצר, מוזיקאי ופילנתרופ אירי. כאמן סולו, קיטינג מכר למעלה מ-20 מיליון תקליטים ברחבי העולם לצד 25 מיליון התקליטים שמכר עם להקת בויזון. באוסטרליה, הוא ידוע בעיקר כשופט בגרסה המקומית של אקס פקטור, בשנים 2010–2014. קיטינג פעיל צדקה וייסד את קרן מארי קיטינג, אשר מעלה את המודעות לסרטן השד ונקראת על שם אמו, שמתה מהמחלה בשנת 1998. קיטינג נולד בדבלין כצעיר מבין חמישה ילדים. הוא גדל בדבלין ובמחוז מית'. אביו, גרי קיטינג, היה נהג משאית; ואמו מארי הייתה ספרית. יש לו אחות אחת: לינדה, ושלושה אחים: סיאראן, ג'רארד וגארי. הוא היה אתלט וייצג את אירלנד במספר טורנירים, וזכה בתואר אלוף אירלנד עד גיל 13 בריצת 200 מטר. בשנת 1993, נבחר קיטינג בן ה-16 להיות חבר בלהקת בויזון, והיה החבר הצעיר ביותר בלהקה. הלהקה הופיעה במועדונים ופאבים שונים לפני שהוחתמו על ידי חברת PolyGram ב-1994 והוציאה גרסת כיסוי של השיר "Working My Way Back to You" וגרסת כיסוי לשיר "Love Me for a Reason" שהצליחו במצעדי הפזמונים. בשנים 1994–1999 הוציאה "בויזון" 17 סינגלים, 3 אלבומי אולפן ואלבום אוסף אחד לפני שהתפרקה בשנת 2000. לאחר התפרקות הלהקה הקליט גם מספר אלבומי סולו, ב-1997 הנחה את תחרות האירוויזיון שנערכה בדבלין. ב-1998 הנחה את תחרות "מיס עולם" לצד עדן הראל, ובאותה שנה גם הגיש את טקס פרסי המוזיקה של MTV אירופה. ב-2006 הצטלם בעירום למגזין קוסמופוליטן והופיע בפני צ'ארלס, נסיך ויילס בחגיגות שלושים שנה להקמת קרן הנאמנות של הנסיך. ב-5 בנובמבר 2007, קיטינג אישר שבויזון יתאחדו להופעה מיוחדת באירוע ההתרמה השנתי של ה-BBC‏, "Children in Need". אחר כך הם יצאו לסיבוב הופעות באולמות ענק ואצטדיונים ב-29 ערים. אוסף הלהיטים הגדולים של הלהקה עם שני סינגלים חדשים יצאה לאור בשנת 2008 ונמכר ב-700,000 עותקים. סטיבן גייטלי, חבר קרוב וחבר ללהקה של קיטינג, מת ב-10 באוקטובר 2009 מבצקת ריאות. ב-2009 נמנה בין כותבי השיר "Believe Again" שייצג את דנמרק באירוויזיון באותה שנה. ב-2010 החל לשמש כשופט ומנטור בגרסה האוסטרלית של התוכנית The Voice. ב-2014 ביצעה את קטעי השירה של פט הדוור בסרט "יצאת כוכב". ב-2017 שיחק בסרט המלחמה "בן של אם אחרת", המבוסס על סיפור אמיתי בתפקיד פיודור בוריי, עובד כפייה הנמלט מאימת הכובש הנאצי באיי התעלה המוצא מחסה בביתה של אישה מקומית לואיזה גולד באי ג'רזי. במרץ 2020, במהלך מגפת הקורונה הקליט יחד עם גארי בארלו גרסה כיסוי לשירה של טרייסי צ'פמן "Baby Can I Hold You". בגיל 21, קיטינג התחתן עם איבון קונולי באפריל 1998 וביחד, לזוג יש שלושה ילדים: ג'ק (נולד ב-15 במרץ 1998), מארי (נולד ב-18 בפברואר 2001) ועלי (נולד ב-7 בספטמבר 2005). בני הזוג נפרדו ב-2010, לאחר שקיטינג ניהל רומן והתגרשו רשמית ב-2015. הוא הכיר את אשתו השנייה סטורם אוכטריץ באוגוסט 2011 והתחתן איתה ב-17 באוגוסט 2015. בנם קופר ארצ'ר קיטינג נולד ב-26 באפריל 2017. בתם קוקו נוקס קיטינג נולדה ב-27 במרץ 2020. Ronan (2000) Destination (2002) Turn It On (2003) Bring You Home (2006) Songs for My Mother (2009) Winter Songs (2009) Duet (2010) When Ronan Met Burt (2011) Fires (2012) Time of My Life (2016) Twenty Twenty (2020) Songs from Home (2021) מדיה וקבצים בנושא רונאן קיטינג בוויקישיתוף אתר האינטרנט הרשמי של רונאן קיטינג (באנגלית) רונאן קיטינג, ברשת החברתית פייסבוק רונאן קיטינג, ברשת החברתית אקס (טוויטר) רונאן קיטינג, ברשת החברתית אינסטגרם רונאן קיטינג, ברשת החברתית טיקטוק רונאן קיטינג, סרטונים בערוץ היוטיוב רונאן קיטינג, ברשת החברתית Goodreads רונאן קיטינג, במסד הנתונים הקולנועיים IMDb (באנגלית) רונאן קיטינג, באתר AllMovie (באנגלית) רונאן קיטינג, באתר Rotten Tomatoes (באנגלית) רונאן קיטינג, באתר Metacritic (באנגלית) רונאן קיטינג, באתר אפל מיוזיק (באנגלית) רונאן קיטינג, באתר ספוטיפיי רונאן קיטינג, באתר סאונדקלאוד (באנגלית) רונאן קיטינג, באתר Last.fm (באנגלית) רונאן קיטינג, באתר AllMusic (באנגלית) רונאן קיטינג, באתר MusicBrainz (באנגלית) רונאן קיטינג, באתר דיזר רונאן קיטינג, באתר Yandex.Music (ברוסית) רונאן קיטינג, באתר Discogs (באנגלית) רונאן קיטינג, באתר Songkick (באנגלית) רונאן קיטינג, באתר Genius רונאן קיטינג, באתר SecondHandSongs רונאן קיטינג, באתר בילבורד (באנגלית) רונאן קיטינג, באתר טיידל (באנגלית) איתמר זהר, שובן של להקות הבנים, באתר הארץ, 10 בדצמבר 2008 איתמר זהר, חבר להקת הבנים "בויזון" נמצא מת במהלך חופשה בספרד, באתר הארץ, 12 באוקטובר 2009 ענת טייכר, קורונה? הכי ניינטיז! כוכבי "טייק ד'את" ו"בויזון" התאחדו לדואט אונליין, באתר הארץ, 21 במרץ 2020